text: Svømning er godt for hjertebørn
  14 juni 2014 kl. 11.59
  I denne weekend er der svømmestævne for børn med hjerteproblemer i Blåvandshuk Idrætscenter. Svømning er nemlig rigtig godt for hjertet.
  Børn med hjertefejl kan sagtens tåle at svømme.
  - Svømning er en unik motionsform for såvel raske mennesker som hjertebørn. Overbelastning på kroppen er minimal, og der er derfor ikke de store skader forbundet med svømning. Når man svømmer, træner man sine store muskelgrupper i både arme og ben, og dermed træner man sit hjerte rigtig godt, siger motionsekspert i Hjerteforeningen, Martin Walsøe.
   
  Hjertefejl er den hyppigst medfødte misdannelse med omkring 600 tilfælde hvert år. Det svarer til 1 % af alle nyfødte børn. Børnehjertefonden er oprettet af Hjerteforeningen, der med sine 139.000 medlemmer er en af Danmarks største foreninger.
  
  